হ্যারিস ১৯০১ সালে ২৯ নভেম্বর ওইয়োমিংয়ের চেয়েন্নেতে জন্মগ্রহণ করেন। তার পিতা হ্যারি হ্যারিস ছিলেন একজন টেলিগ্রাফ পরিচালক এবং মাতা অ্যানা পারসন্স ফুট। হ্যারিস ১০ বছর বয়সে শিশু অভিনেত্রী হিসেবে অভিনয় শুরু করেন। ফ্রান্সিস ফোর্ড ও থমাস এইচ ইঞ্চ পরিচালিত স্বল্পদৈর্ঘ্য চলচ্চিত্র "দ্য পোস্ট টেলিগ্রাফার" (১৯১২) দিয়ে তিনি পর্দায় আত্মপ্রকাশ করেন। পরবর্তীতে তিনি শিশু অভিনেত্রী হিসেবে শিশু অভিনেতা পল উইলিসের বিপরীতে কয়েকটি চলচ্চিত্রে অভিনয় করেন। ১৯১৪ সালে দ্য ওজ ফিল্ম ম্যানুফ্যাকচারিং কোম্পানি তাকে "দ্য ম্যাজিক ক্লোক অব অজ" চলচ্চিত্রে ফ্লাফ ও "হিজ ম্যাজেস্টি, দ্য স্কেয়ারক্রো অব অজ" চলচ্চিত্রে বাটন-ব্রাইট চরিত্রে অভিনয়ের জন্য নিয়োগ দেয়। ১৯১৬ সালে ১৫ বছর বয়সে তিনি গ্রিফিথের মহাকাব্যিক "ইনটলারেন্স" চলচ্চিত্রে হারেম কন্যা চরিত্রে অভিনয় করেন।

উত্তরাধিকার
প্রারম্ভিক জীবন
মৃত্যু
ব্যক্তিগত জীবন